Amper Deja Vu Hoender Pastei | chilliliefde
Amper Deja Vu Hoender Pastei
Posted on Februarie 9, 2012 by chilliliefde
Ek het by die mediese kampus geswot inPretoria, en soos enige standard student was die volgende baie waar:
1. Ons het altyd vir maniere/redes/verskonings gesoek om klas te mis
2. Ons was brand-arm studente
So in die begin van die maand as ons karige ou sakgeldjies oorbetaal is, was dit vir my een van die hoogte punte om te gaan middag ete eet by ‘n plaaslike tee tuin naby die kampus, Déjà vu, en ek het ongetwyfel elke keer hulle hoender pastei bestel.
Na universiteit toe my groot passie vir kosmaak begin het, het ek dit my missie gemaak om die Déjà vu se hoender pastei na te boots. My vriende het begin gewoond raak aan die etes wat ek hulle oorgenooi het as proef-konyne om die Nadia bekende hoenderpastei te probeer.
Ek kan nog steeds nie glo dat ek by die Déjà vu resep uitkom nie, maar vir ons is dit al smul lekker. Maak die resep wanneer jy tyd het, want die beste is om die hoender al die vorige aand te kook en die volgende dag te ontbeen.
Probeer: Jy kan natuurlik ge-ontbeende, ontvelde hoenderborsies ook gebruik. Stoom dit vir ‘n paar minute en dan volg jy die resep soos gewoon. Die maak van die hoenderpastei is baie basis, mits jy die hoender ontbeen het!
Amper Déjà vu Hoender Pastei
1 x Hoender
Vars Kruie – i.e. Roosmaryn & Tiemie
1 x 500ml Gewone Joghurt
‘n Pakkie Droe wit uie soppoeier
1 koppie gestoomde/gekookte ertjies
1 x pakkie sampioene & 1 x uie – bruin gebraai in ‘n pan (saammet ‘n tl. Knoffel)
1 x glas wit wyn
1 x pakkie “puff pastry”
1 x geklitste eier
Kook die hoender, kruie en hoender aftreksel saam op ‘n lae hitte vir ongeveer 2ure.
Laat die hoender heeltemal afkoel en ontbeen dan die hoender (dis baie meer ekonomies, indien tyd ‘n factor is, gebruik die hoenderborsies – omtrent 8 groot borsies sal genoeg wees)
Skakel die oond aan op 180°C
Rol die puff pastry uit en plaas op die bodem van ‘n gesmeerde oond vaste bak
Plaas jou hoender in die bak bo-op die puff pastry
Meng die joghurt, soppoeier, ertjies, sampioene,uie en glas wyn saam
Gooi die mengsel oor die hoender
Bedek met uitgerolde pastry
Smeer met ‘n kwassie die geklitse eier bo-op die pastry
Bak vir 35 – 40 minute (totdat die korsie lekker bruin is)
laat dit staan vir 5 minute voordat dit gesny word
Filed under Onthaal kos and tagged aandete, hoender, onthaal kos, relatief gesond |	4 Kommentaar
Colleen on Februarie 24, 2012 om 10:13 nm said:
Klink heerlik Ek hou verskriklik baie van hoenderpastei. Altyd lekker on nog n Afrikaanse kos blog to vind. xx
chilliliefde on Februarie 27, 2012 om 11:35 vm said:
Baie dankie Colleen, ek geniet ook jou blog verskriklik baie!
Colleen on Februarie 27, 2012 om 2:54 nm said:
🙂 Thank you for the lovely compliment!! xx
Terug pieng: Lychee en Mostert Hoenderpastei « chilliliefde